10. Tilsyn med [adresse] (Åben)
Tidl. politisk behandling
BY, 28.04.20, pkt. 70
Forventet sagsgang
BS-U, ØK, BY
Lovgrundlag
Lov om socialtilsyn, lov om retssikkerhed og 
administration på det sociale område, lov om 
social service
SAGENS INDHOLD
Byrådet skal i denne sag tage stilling til opfølgningen på det årlige tilsyn på [adresse] døgntilbud 
for udsatte børn og unge, [adresse].
 
[adresse] er et døgntilbud normeret til 10 børn og unge i alderen 0-18 år. Målgruppen er børn og unge med 
omsorgssvigt, tilknytningsforstyrrelse, opmærksomhedsforstyrrelse eller med andre sociale problemer.
Tilsynet er udført af Socialtilsyn Midt, som gennemfører driftsorienterede tilsyn med sociale døgntilbud på 
børne- og voksenområdet. Det er Socialtilsyn Midts opgave at vurdere, om døgntilbuddet fortsat har den 
fornødne kvalitet, herunder om det opfylder de faglige, økonomiske og organisatoriske betingelser for 
godkendelse. Tilsynsrapporten for døgntilbuddet [adresse] er vedlagt som bilag.
 
I den samlede vurdering skal Socialtilsyn Midt foretage en konkret vurdering af tilbuddets kvalitet og 
økonomi.
 
Vurderingen af tilbuddets kvalitet tager udgangspunkt i syv temaer, jf. bekendtgørelse om lov om 
socialtilsyn § 6, stk. 2. nr. 1-6 og 8. Det er således disse syv temaer, der vurderes i tilsynsrapporten for 
[adresse]. Hvert tema belyses ved, at [adresse] vurderer tilbuddets praksis ud fra en række kriterier 
med tilhørende indikatorer. Dette resulterer i en samlet score på en 5-skala for hver af de syv temaer. Hvis 
der ikke er sket ændringer på et område, kan Socialtilsyn Midt beslutte at undlade temaet eller kun medtage 
det delvist og i øvrigt overføre resultatet fra det seneste tilsyn.
VURDERING
Børn og Kultur vurderer på baggrund af dette års tilsynsrapport for [adresse], at tilbuddet er velfungerende 
og yder en tilfredsstillende og relevant indsats for de børn og unge, der er indskrevet.
Børn og Kultur bemærker, at dette års tilsynsrapport ikke har givet anledning til, at Socialtilsyn Midt er 
fremkommet med punkter, der skal forbedres. Åhusets samlede gennemsnit er i 2021 4,8, hvilket den også 
var i 2020. Dette viser, at [adresse] fortsat formår at holde den høje score og dermed den høje standard, 
hvilket vurderes at være yderst tilfredsstillende. 
 
Børn og Kultur vil fremhæve følgende konklusioner i tilsynsrapporten for [adresse]:

Åhusets ledelse sætter en tydelig retning for udøvelsen af den pædagogiske indsats og medarbejderne 
er kompetence i opgaveløsningen, hvilket vurderes at bidrage til børnenes og de unges udvikling og 
trivsel.
Sagsnr. EMN-2021-02881
DokID: 2515355
Iben Bach
Byråd
21-12-2021 15:00

[adresse] giver børnene og de unge de rammer, der reelt udgør en positiv forskel for dem. 

[adresse] sikrer børnenes og de unges mulighed for at opnå de mål, der bliver opstillet i samarbejde med 
den anbringende myndighed.  

[adresse] understøtter børnene og de unges mentale og fysiske trivsel og udvikling med udgangspunkt i 
den enkeltes behov, herunder støtter børnene og de unge i at udnytte deres potentialer i forhold til 
skolegang, uddannelse og beskæftigelse.

Åhusets pædagogiske tilgang understøtter forebyggelse og håndtering af magtanvendelser. 
Børn og Kultur har som følge af dette års tilsynsrapport ikke iværksat nye tiltag.
[adresse] arbejder allerede, som følge af omlægning af ungeindsatsen jf. Budget 2019-22, målrettet med at 
udvikle personalets kompetencer til målgruppens behov samt med øvrige løbende forbedringstiltag.
Socialstyrelsen er i gang med at undersøge, hvordan ”den gode anbringelse” ser ud. I deres afsøgning 
efter eksemplariske steder, har de henvendt sig til de Sociale Tilsyn. Social Tilsyn Midt har peget på [adresse] 
som det sted, Socialstyrelsen kunne henvende sig, da de her vurderer kvaliteten meget høj. Det har de 
gjort, og der er i den forbindelse foretaget interview med teamleder, pædagog og tre børn. De skal i alt 
interviewe 5-7 anbringelsessteder og rapporten forventes at udkomme i slutningen af 2022.
ØKONOMI
Der er ingen økonomiske konsekvenser.
INDSTILLING
Direktøren for Børn og Kultur indstiller til Byrådet:
1.
At tilsynsrapporten fra [adresse] tages til efterretning. 
BESLUTNING
Børne- og Skoleudvalget, 8. december 2021:
Fraværende: Ingen.
Indstilles godkendt.
Økonomiudvalget, 14. december 2021:
Fraværende: Thomas Kjær.
Indstilles godkendt.
Byrådet, 21. december 2021:
Fraværende: Ingen
Godkendt. 
Bilag
1.
Driftsorienteret tilsyn 2021 [adresse] (endelig) (2520959)
